CELEX: C2006/281/08
Language: da
Date: 2006-11-18 00:00:00
Title: Sag C-196/04: Domstolens dom (Store Afdeling) af 12. september 2006 — Cadbury Schweppes plc, Cadbury Schweppes Overseas Ltd mod Commissioners of Inland Revenue (anmodning om præjudiciel afgørelse fra Special Commissioner, London, Det Forenede Kongerige) (Etableringsfrihed — lovgivning om kontrollerede udenlandske selskaber — medregning af kontrollerede udenlandske selskabers overskud i moderselskabets beskatningsgrundlag)

18.11.2006   
            
            
               DA
            
            
               Den Europæiske Unions Tidende
            
            
               C 281/5
            
         Domstolens dom (Store Afdeling) af 12. september 2006 — Cadbury Schweppes plc, Cadbury Schweppes Overseas Ltd mod Commissioners of Inland Revenue (anmodning om præjudiciel afgørelse fra Special Commissioner, London, Det Forenede Kongerige)
   (Sag C-196/04) (1)
   
   (Etableringsfrihed - lovgivning om kontrollerede udenlandske selskaber - medregning af kontrollerede udenlandske selskabers overskud i moderselskabets beskatningsgrundlag)
   (2006/C 281/08)
   Processprog: engelsk
   Den forelæggende ret
   Special Commissioner, London
   Parter i hovedsagen
   
      Sagsøger: Cadbury Schweppes plc, Cadbury Schweppes Overseas Ltd
   
      Sagsøgt: Commissioners of Inland Revenue
   Sagens genstand
   Anmodning om præjudiciel afgørelse — Special Commissioner, London — national lovgivning, der henfører overskud i et datterselskab, der er hjemmehørende i en anden medlemsstat, hvor skattesatsen er lavere, til et moderselskab — pligt for moderselskabet til at betale en skat for at udligne forskellen mellem de to skattesatser — forenelighed med artikel 43 EF, 49 EF og 56 EF
   Konklusion
   Artikel 43 EF og 48 EF skal fortolkes således, at de er til hinder for, at der i beskatningsgrundlaget for et hjemmehørende selskab, der er etableret i en medlemsstat, medregnes overskud, der er optjent af et CFC-selskab i en anden medlemsstat, når disse overskud dér beskattes på et lavere niveau end det, der finder anvendelse i den første stat, medmindre en sådan medregning kun angår rent kunstige arrangementer, der har til formål at undgå den normalt skyldige nationale skat. Anvendelsen af en sådan skattemæssig foranstaltning skal derfor undlades, når det på grundlag af objektive omstændigheder, som kan efterprøves af tredjemand, fremgår, at CFC-selskabet, uanset at der foreligger skattemæssige bevæggrunde, reelt er etableret i værtsmedlemsstaten og dér faktisk udøver økonomisk virksomhed.
   
      (1)  EUT C 168 af 26.6.2004.